CELEX: 32011R0291
Language: hu
Date: 2011-03-24 00:00:00
Title: A Bizottság 291/2011/EU rendelete ( 2011. március 24. ) az ózonréteget lebontó anyagokról szóló 1005/2009/EK európai parlamenti és tanácsi rendelet alapján laboratóriumi és analitikai felhasználási célra engedélyezett, a klórozott-fluorozott szénhidrogénektől eltérő szabályozott anyagok nem helyettesíthető felhasználásáról

25.3.2011   
            
            
               HU
            
            
               Az Európai Unió Hivatalos Lapja
            
            
               L 79/4
            
         A BIZOTTSÁG 291/2011/EU RENDELETE
   (2011. március 24.)
   az ózonréteget lebontó anyagokról szóló 1005/2009/EK európai parlamenti és tanácsi rendelet alapján laboratóriumi és analitikai felhasználási célra engedélyezett, a klórozott-fluorozott szénhidrogénektől eltérő szabályozott anyagok nem helyettesíthető felhasználásáról
   
      AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ózonréteget lebontó anyagokról szóló, 2009. szeptember 16-i 1005/2009/EK európai parlamenti és tanácsi rendeletre (1) és különösen annak 10. cikke (2) bekezdésére,
   mivel:
   
               (1)
            
            
               Az Unió a legtöbb felhasználási cél esetében már fokozatosan megszüntette a szabályozott anyagok előállítását és fogyasztását. A Bizottságnak meg kell határoznia a klórozott-fluorozott szénhidrogénektől eltérő szabályozott anyagok nem helyettesíthető laboratóriumi és analitikai felhasználási céljait.
            
         
               (2)
            
            
               A Montreali Jegyzőkönyv részes feleinek XXI/6. határozata egységes szerkezetbe foglalja a meglévő határozatokat és kiterjeszti a laboratóriumi és analitikai felhasználásra vonatkozó globális mentességet 2010. december 31-én túl 2014. december 31-ig valamennyi szabályozott anyagra a klórozott-fluorozott szénhidrogének kivételével, ily módon engedélyezve a szabályozott anyagoknak a nem helyettesíthető laboratóriumi és analitikai felhasználásához szükséges előállítását és fogyasztását, a Montreali Jegyzőkönyvben meghatározott feltételek szerint.
            
         
               (3)
            
            
               A Montreali Jegyzőkönyv részes feleinek VI/25. határozata megállapítja, hogy egy felhasználási cél csak akkor minősül nem helyettesíthetőnek, ha nem állnak rendelkezésre műszakilag és gazdaságilag kivitelezhető, valamint környezetvédelmi és egészségügyi szempontból elfogadható alternatívák vagy helyettesítő anyagok. A műszaki és gazdasági értékelő testület 2010. évi jelentésében jelentős számú olyan eljárást nevezett meg, amelyek esetében mód nyílik a szabályozott anyagok más anyagokkal való helyettesítésére. A fenti információ és a XXI/6. határozat alapján létre kell hozni azon felhasználási célok jegyzékét, amelyek esetében rendelkezésre állnak műszakilag és gazdaságilag kivitelezhető, valamint környezetvédelmi és egészségügyi szempontból elfogadható alternatívák.
            
         
               (4)
            
            
               Indokolt létrehozni a metil-bromid esetében a részes felek között létrejött és a XVIII/15. határozatban rögzített megállapodás értelmében engedélyezett, nem helyettesíthető felhasználási célokat, valamint a műszaki és gazdasági értékelő testület által azonosított, alternatíva nélküli felhasználási célokat tartalmazó pozitív jegyzéket is.
            
         
               (5)
            
            
               Ezenfelül indokolt tisztázni, hogy a szabályozott anyagok felhasználása az alap- és középfokú oktatás céljára nem tekinthető nem helyettesíthetőnek, és azt a felsőoktatásra vagy a szakképzésre kell korlátozni. Továbbá a szabályozott anyagoknak a szélesebb közönség számára hozzáférhető kísérleti kémiai felszerelésekben történő felhasználása nem tekintendő nem helyettesíthetőnek.
            
         
               (6)
            
            
               Az e rendeletben előírt intézkedések összhangban vannak az 1005/2009/EK rendelet 25. cikkének (1) bekezdése alapján létrehozott bizottság véleményével,
            
         ELFOGADTA EZT A RENDELETET:
   1. cikk
   A klórozott-fluorozott szénhidrogénektől eltérő szabályozott anyagok előállítását, behozatalát és felhasználását az e rendelet mellékletében meghatározott valamennyi nem helyettesíthető laboratóriumi és analitikai felhasználási célra engedélyezni lehet.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 286., 2009.10.31., 1. o.
   MELLÉKLET
   
      A klórozott-fluorozott szénhidrogénektől eltérő szabályozott anyagok nem helyettesíthető laboratóriumi és analitikai felhasználásai
   
   
               1.
            
            
               A klórozott-fluorozott szénhidrogénektől eltérő szabályozott anyagok következő felhasználási céljai minősülnek nem helyettesíthető laboratóriumi és analitikai felhasználásnak:
               
                           a)
                        
                        
                           a szabályozott anyagok referenciaanyagként vagy etalonként való felhasználása
                           
                                       —
                                    
                                    
                                       a szabályozott anyagokat használó berendezések kalibrálására,
                                    
                                 
                                       —
                                    
                                    
                                       a szabályozott anyagok kibocsátási szintjének ellenőrzésére,
                                    
                                 
                                       —
                                    
                                    
                                       az egyes árukban, növényekben vagy nyersanyagokban található, a szabályozott anyagokból származó maradék meghatározására;
                                    
                                 
                     
                           b)
                        
                        
                           a szabályozott anyagok felhasználása laboratóriumi toxikológiai vizsgálatokhoz;
                        
                     
                           c)
                        
                        
                           laboratóriumi felhasználás, amelynek során a szabályozott anyagot kémiai reakció keretében átalakítják, mint például a szabályozott anyagok alapanyagként való felhasználásakor;
                        
                     
                           d)
                        
                        
                           a metil-bromid felhasználása a metil-bromidnak és alternatíváinak a hatásosságát összevető, laboratóriumi környezetben végzett vizsgálathoz;
                        
                     
                           e)
                        
                        
                           szén-tetraklorid oldószerként való felhasználása N-brómszukcinimidet tartalmazó brómozási reakcióhoz;
                        
                     
                           f)
                        
                        
                           szén-tetraklorid láncátvivő szerként való felhasználása szabad gyökös polimerizációs reakcióban;
                        
                     
                           g)
                        
                        
                           minden olyan laboratóriumi és analitikai felhasználás, amelynek esetében műszakilag és gazdaságilag kivitelezhető alternatíva nem áll rendelkezésre.
                        
                     
         
               2.
            
            
               A klórozott-fluorozott szénhidrogénektől eltérő valamennyi szabályozott anyag következő felhasználási céljai nem minősülnek nem helyettesíthető laboratóriumi és analitikai felhasználásnak:
               
                           a)
                        
                        
                           hűtő- és légkondicionáló laborberendezésekben, beleértve a hűtött laboratóriumi készülékeket, például az ultracentrifugát;
                        
                     
                           b)
                        
                        
                           elektronikus részegységek vagy tartozékok tisztításához, újrafeldolgozásához, javításához vagy felújításához;
                        
                     
                           c)
                        
                        
                           kiadványok és archívumok állagmegóvásához;
                        
                     
                           d)
                        
                        
                           laboratóriumi anyagok sterilizálásához;
                        
                     
                           e)
                        
                        
                           az alap- és középfokú oktatásban történő valamennyi felhasználás;
                        
                     
                           f)
                        
                        
                           a szélesebb közönség számára hozzáférhető, nem a felsőfokú oktatásban való felhasználásra szánt kísérleti kémiai felszerelésekben való összetevőként való felhasználás;
                        
                     
                           g)
                        
                        
                           tisztítási vagy szárítási célra, beleértve a zsírnak az üvegedényekről és más felszerelésekről történő eltávolítását;
                        
                     
                           h)
                        
                        
                           szénhidrogének, olajok és zsírok meghatározására vízben, talajban, levegőben vagy hulladékban;
                        
                     
                           i)
                        
                        
                           kátrány vizsgálata útburkoló anyagokban;
                        
                     
                           j)
                        
                        
                           törvényszéki ujjlenyomat-vizsgálat;
                        
                     
                           k)
                        
                        
                           szerves anyagok vizsgálata kőszénben;
                        
                     
                           l)
                        
                        
                           oldószerként való felhasználás a ciano-kobalamin (B12-vitamin) és a brómindex meghatározására;
                        
                     
                           m)
                        
                        
                           olyan módszerekben, amelyek a szabályozott anyagok szelektív oldhatóságát használják fel, beleértve a kaszkarozidok és pajzsmirigykivonatok meghatározását, valamint a pikrátok képzését;
                        
                     
                           n)
                        
                        
                           az elemzendő minta prekoncentrációjához kromatográfiás módszerek (pl. nagy teljesítményű, folyadékkromatográfiás eljárás (HPLC-eljárás) gázkromatográfia (GC), adszorpciós kromatográfia), atomabszorpciós spektroszkópia (AAS), induktív csatolású plazma-spektroszkópia (ICP), röntgenfluoreszcenciás elemzés esetén;
                        
                     
                           o)
                        
                        
                           a jódszám zsírokban és olajokban való meghatározásához;
                        
                     
                           p)
                        
                        
                           minden olyan laboratóriumi és analitikai felhasználás, amelynek esetében rendelkezésre áll műszakilag és gazdaságilag kivitelezhető alternatíva.